                             højesterets dom
                           afsagt torsdag den 28. april 2011
sag 15/2010
(1. afdeling)
dampskibsselskabet norden a/s
(advokat svend erik holm)
mod
skatteministeriet
(kammeradvokaten ved advokat h. c. vinten)
i tidligere instans er afsagt dom af østre landsrets 7. afdeling den 22. december 2009.
i pådømmelsen har deltaget syv dommere: børge dahl, asbjørn jensen, lene pagter
kristensen, jytte scharling, poul dahl jensen, vibeke rønne og oliver talevski.
påstande
appellanten, dampskibsselskabet norden a/s, har påstået frifindelse.
indstævnte, skatteministeriet, har påstået stadfæstelse.
højesterets begrundelse og resultat
dampskibsselskabet norden a/s købte i 2001 og 2002 242.500 stk. egne aktier for i alt
69.032.321 kr. selskabet gennemførte herefter i 2002 en nedsættelse af aktiekapitalen ved
annullering af halvdelen af selskabets beholdning af egne aktier. af den resterende behold-
ning af egne aktier afstod selskabet i 2004 i alt 31.350 til selskabets bestyrelse og ledelse i
forbindelse med opfyldelsen af selskabets aktieoptionsprogram. der er enighed om, at avance
ved denne afståelse er skattepligtig efter den dagældende aktieavancebeskatningslov. der er
endvidere enighed om afståelsessummen. uenigheden angår i første række, om selskabet kan
medregne anskaffelsessummen for de annullerede 121.250 aktier ved opgørelsen af anskaffel-
                                                - 2 -
sessummen i forbindelse med afståelsen af aktier i 2004, jf. aktieavancebeskatningslovens §
6, stk. 3. uenigheden angår i anden række, om selskabet kan anse de 121.250 annullerede
aktier for afstået i 2002 til kurs 0 og fremføre et hertil svarende tabsfradrag til modregning i
fortjenesten for de aktier, der blev afstået i 2004, jf. lovens § 2, stk. 2.
højesteret fastslog i dommen af 5. november 2008 i sagen mellem sydbank a/s og skatte-
ministeriet (ufr 2009.353), at bankens nedsættelse af aktiekapitalen ved annullering af egne
aktier ikke indebar noget tab, der kunne begrunde fradrag efter aktieavancebeskatningslovens
§ 3, stk. 4, da der alene var tale om et beregningsteknisk tab. i overensstemmelse hermed fin-
der højesteret ligesom landsretten, at selskabets nedsættelse af aktiekapitalen ved annullering
af egne aktier i nærværende sag ikke indebærer noget tab for selskabet. højesteret tiltræder, at
der derfor må ses bort fra de annullerede aktier ved opgørelse af fortjeneste og tab efter den
dagældende aktieavancebeskatningslov. som en konsekvens heraf skal anskaffelsessummen
for de annullerede aktier heller ikke indgå i opgørelsen efter § 6, stk. 3, ved selskabets afstå-
else af egne aktier på et senere tidspunkt.
højesteret stadfæster herefter dommen.
                                       thi kendes for ret:
landsrettens dom stadfæstes.
i sagsomkostninger for højesteret skal dampskibsselskabet norden a/s betale 150.000 kr. til
skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
